ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลวังตะกอตำบลนาขา ตำบลแหลมทราย ตำบลท่ามะพลาตำบลขันเงินตำบลหลังสวน และตำบลพ้อแดง อำเภอหลังสวนจังหวัดชุมพร อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือจดเส้นตั้งฉากกับศูนย์กลางทางหลวงแผ่นดินหมายเลข ๔๑ตรงจุดที่อยู่ห่างจากทางหลวงแผ่นดินหมายเลข ๔๐๐๖ บรรจบกับทางหลวงแผ่นดินหมายเลข ๔๑ไปทางทิศเหนือ ตามแนวทางหลวงแผ่นดินหมายเลข ๔๑ เป็นระยะ ๙๐๐ เมตร จดเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๔๑ เส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๔๐๙๙ทิศตะวันออกจดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๔๐๙๙ จดเส้นขนานระยะ๕๐๐ เมตร กับศูนย์กลางถนนสาธารณะไม่ปรากฏชื่อ บรรจบกับแม่น้ำหลังสวนฝั่งเหนือเป็นเส้นตรงไปทางทิศตะวันออกเฉียงใต้บรรจบกับแม่น้ำหลังสวนฝั่งใต้ตรงจุดที่อยู่ห่างตามแนวเส้นตั้งฉากกับถนนสาธารณะไม่ปรากฏชื่อตรงจุดที่อยู่ห่างจากถนนสาธารณะไม่ปรากฏชื่อ บรรจบกับถนนสาธารณะไม่ปรากฏชื่อไปทางทิศตะวันออกตามแนวถนนสาธารณะไม่ปรากฏชื่อ เป็นระยะ ๕๐๐ เมตรจากจุดนี้เป็นเส้นตั้งฉากกับศูนย์กลางถนนสาธารณะไม่ปรากฏชื่อไปทางทิศตะวันออกเฉียงใต้บรรจบกับถนนสาธารณะไม่ปรากฏชื่อ ฟากตะวันตกทิศใต้จดเส้นตรงที่เริ่มจากจุดบนถนนสาธารณะไม่ปรากฏชื่อ ฟากตะวันตกไปทางทิศตะวันตกบรรจบกับเส้นขนานระยะ ๕๐๐ เมตร กับศูนย์กลางถนนสาธารณะไม่ปรากฏชื่อและเส้นขนานระยะ ๕๐๐ เมตร กับศูนย์กลางถนนประชาอุทิศ จนจดทางหลวงแผ่นดินหมายเลข ๔๑และเป็นเส้นตั้งฉากกับศูนย์กลางทางหลวงแผ่นดินหมายเลข ๔๑ ตรงจุดที่อยู่ห่างจากถนนประชาอุทิศบรรจบกับทางหลวงหมายเลข ๔๑ ไปทางทิศใต้ตามแนวทางหลวงแผ่นดินหมายเลข ๔๑ เป็นระยะ๕๐๐ เมตร ไปทางทิศตะวันตกจนบรรจบกับแม่น้ำหลังสวนฝั่งใต้ทิศตะวันตกจดเส้นตรงที่เริ่มต้นจากแม่น้ำหลังสวนฝั่งใต้ไปทางทิศตะวันตกเฉียงเหนือจนบรรจบกับแม่น้ำหลังสวนฝั่งเหนือตรงจุดที่อยู่ห่างจากห้วยปากท่านาบรรจบกับแม่น้ำหลังสวนไปทางทิศตะวันตกเฉียงใต้ตามแนวแม่น้ำหลังสวนเป็นระยะ ๒๐๐ เมตร เป็นเส้นตั้งฉากไปทางทิศเหนือบรรจบกับเส้นขนานระยะ ๒๐๐ เมตรกับศูนย์กลางแม่น้ำหลังสวน และเป็นเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๔๑ จนบรรจบจุดเริ่มต้นบริเวณที่ ๒ หมายความว่าพื้นที่บริเวณดังต่อไปนี้๒.๑ทิศเหนือ จดแม่น้ำหลังสวน ฝั่งใต้ทิศตะวันออกจดทางหลวงแผ่นดินหมายเลข ๔๑ ฟากตะวันออกทิศใต้จดถนนเขาเงิน ฟากเหนือทิศตะวันตกจดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๔๑๒.๒ทิศเหนือ จดแม่น้ำหลังสวน ฝั่งใต้ และเส้นเลียบแนวเขตวัดขันเงิน ด้านใต้และโรงเรียนวัดขันเงิน ด้านใต้ทิศตะวันออกจดแม่น้ำหลังสวน ฝั่งตะวันตกทิศใต้จดแนวเขตรถไฟสายใต้ ฟากเหนือ ถนนหลังสวนฟากเหนือ ถนนเขาเงิน ฟากเหนือทิศตะวันตกจดทางหลวงแผ่นดินหมายเลข ๔๑ ฟากตะวันออก๒.๓ทิศเหนือ จดถนนสาธารณะไม่ปรากฏชื่อ ฟากใต้ทิศตะวันออกจดถนนเทศบาล ซอย ๗ ฟากตะวันออก และวัดโตนดด้านตะวันตกและด้านใต้ทิศใต้จดถนนหลังสวน ฟากเหนือ และถนนเขาเงิน ฟากใต้ทิศตะวันตกจดถนนประชาราษฎร์ ฟากตะวันออก และถนนสาธารณะไม่ปรากฏชื่อ ฟากตะวันออก๒.๔ทิศเหนือ จดเส้นขนานระยะ ๓๐๐ เมตร กับศูนย์กลางถนนหลังสวนทิศตะวันออกจดแม่น้ำหลังสวน ฝั่งตะวันตกทิศใต้จดถนนหลังสวน ฟากเหนือทิศตะวันตกจดถนนเทศบาล ซอย ๗๒.๕ทิศเหนือ จดถนนเขาเงิน ฟากใต้ทิศตะวันออกจดทางหลวงแผ่นดินหมายเลข ๔๑ ฟากตะวันตกทิศใต้จดเส้นตั้งฉากกับทางหลวงแผ่นดินหมายเลข ๔๑ ตรงจุดที่ถนนเขาเงินบรรจบกับทางหลวงแผ่นดินหมายเลข ๔๑ ไปทางทิศใต้ ตามแนวทางหลวงแผ่นดินหมายเลข ๔๑เป็นระยะ ๕๘๐ เมตรทิศตะวันตกจดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๔๑๒.๖ทิศเหนือ จดถนนเขาเงิน ฟากใต้ ถนนวัดปราสาทนิกรฟากตะวันตกและถนนสาธารณะไม่ปรากฏชื่อทิศตะวันออกจดถนนสาธารณะไม่ปรากฏชื่อ ฟากตะวันตกทิศใต้จดเส้นขนานระยะ ๓๐๐ เมตร กับศูนย์กลางถนนประชาอุทิศ จดถนนสาธารณะไม่ปรากฏชื่อฟากตะวันออก และถนนประชาอุทิศ ฟากเหนือทิศตะวันตกจดทางหลวงแผ่นดินหมายเลข ๔๑ ฟากตะวันออก๒.๗ทิศเหนือ จดถนนหลังสวน ฟากใต้ทิศตะวันออกจดถนนประชาราษฎร์ ฟากตะวันตก จดแนวเขตที่ว่าการอำเภอหลังสวนทิศใต้จดเส้นขนานระยะ ๓๐๐ เมตร กับศูนย์กลางถนนประชาอุทิศทิศตะวันตกจดแนวเขตทางรถไฟสายใต้ ฟากตะวันออก จดเส้นขนานระยะ ๒๐ เมตร กับแนวเขตทางรถไฟสายใต้ฟากตะวันออก เริ่มต้นจากจุดที่อยู่บนถนนประชาอุทิศฟากเหนือไปทางทิศเหนือและทิศตะวันออกเฉียงเหนือ จนบรรจบกับถนนเขาเงิน๒.๘ทิศเหนือ จดถนนหลังสวน ฟากใต้ทิศตะวันออกจดแม่น้ำหลังสวน ฝั่งตะวันตก คลองบางยี่โรง ฝั่งตะวันตกจดแนวเส้นแบ่งเขตตำบลขันเงินกับตำบลพ้อแดงเป็นเส้นเลียบแนวเส้นแบ่งเขตตำบลขันเงิน กับตำบลพ้อแดง และคลองบางยี่โรฝั่งตะวันตก บรรจบกับเส้นตั้งฉากกับศูนย์กลางถนนสาธารณะไม่ปรากฏชื่อตรงจุดที่ห่างจากถนนประชาอุทิศ บรรจบกับถนนสาธารณะไม่ปรากฏชื่อ ไปทางทิศตะวันออกตามแนวถนนสาธารณะไม่ปรากฏชื่อระยะ ๔๕๐ เมตรทิศใต้เริ่มต้นจากจุดบนถนนสาธารณะไม่ปรากฏชื่อ ฟากเหนือ ตรงจุดที่ห่างจากถนนประชาอุทิศบรรจบกับถนนสาธารณะไม่ปรากฏชื่อ ไปทางทิศตะวันออกตามแนวถนนสาธารณะไม่ปรากฏชื่อเป็นระยะ ๔๕๐ เมตร เป็นเส้นตรงไปทางทิศตะวันตกเฉียงใต้ ถึงจุดที่อยู่ห่างตามแนวตั้งฉากระยะ๓๐๐ เมตร กับศูนย์กลางถนนประชาอุทิศ ตรงจุดที่บรรจบกับถนนสาธารณะไม่ปรากฏชื่อเป็นเส้นขนานระยะ ๓๐๐ เมตร กับศูนย์กลางถนนประชาอุทิศ ฟากใต้ทิศตะวันตกจดถนนทางหลวงแผ่นดินหมายเลข ๔๑๓๔ ฟากตะวันออกและถนนประชาราษฎร์ ฟากตะวันออกทั้งนี้ไม่รวมถึงสถานที่ราชการ สถาบันการศึกษา ศาสนสถานทั้งนี้ตามแผนที่ท้ายประกาศกระทรวงมหาดไทยนี้ข้อ๒ให้กำหนดในพื้นที่บางส่วนในท้องที่ตำบลวังตะกอ ตำบลนาขา ตำบลแหลมทรายตำบลท่ามะพลา ตำบลขันเงิน ตำบลหลังสวน และตำบลพ้อแดง อำเภอหลังสวน จังหวัดชุมพร ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก)ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข)ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง เว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๕๐๐ เมตรแต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่คลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดเป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐เมตร โดยวัดระยะจากขอบนอกสุดของอาคารถึงริมเขตทางด้านที่ดินกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้าง และด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตรเศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอย ต้องมีระยะห่างจากที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒ กันยายน พ.ศ.๒๕๔๖ประมวล รุจนเสรีรัฐมนตรีว่าการฯ ปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลวังตะกอตำบลนาขา ตำบลแหลมทราย ตำบลท่ามะพลาตำบลขันเงินตำบลหลังสวน และตำบลพ้อแดง อำเภอหลังสวน จังหวัดชุมพร[ดูข้อมูลจากภาพกฎหมาย]บรรณพต/พิมพ์๕มกราคม ๒๕๔๗บรรณพต/แก้ไข๙มกราคม ๒๕๔๗สุนันทา/อรดา/ตรวจ๘มกราคม ๒๕๔๗A+B[๑]รก ๒๕๔๖/พ๑๐๑ง/๑๐/๔ กันยายน ๒๕๔๖